open-index/open-wikipedia-markdown huggingface dataset:
Forsætisráðherra Tékkóslóvakíu

**Forsætisráðherra Tékkóslóvakíu** var ríkisstjórnarleiðtogi Tékkóslóvakíu, lýðveldis sem var í Mið-Evrópu frá október 1918 til 1. janúar 1993.

Eftirfarandi menn gegndu embættinu:

* Karel Kramář: 14. nóvember 1918 - 8. júlí 1919
* Vlastimil Tusar: 8. júlí 1919 - 15. september 1920
* Jan Černý: 15. september 1920 - 26. september 1921
* Edvard Beneš: 26. september 1921 - 7. október 1922
* Antonín Švehla: 7. október 1922 - 18. mars 1926
* Jan Černý: 18. mars - 12. október 1926
* Antonín Švehla: 12. október 1926 - 1. febrúar 1929
* František Udržal: 1. febrúar 1929 - 24. október 1932
* Jan Malypetr: 29. október 1932 - 5. nóvember 1935
* Milan Hodža: 5. nóvember 1935 - 22. september 1938
* Jan Syrový: 22. september - 1. desember 1938
* Rudolf Beran: 1. desember 1938 - 15. mars 1939
* Jan Šrámek: 21. júlí 1940 - 5. apríl 1945, útlagastjórn í London
* Zdenek Fierlinger: 5. apríl 1945 - 2. júlí 1946
* Klement Gottwald: 2. júlí 1946 - 15. júní 1948
* Antonín Zápotocký: 15. júní 1948 - 14. mars 1953
* Viliam Široký: 21. mars 1953 - 19. september 1963
* Jozef Lenárt: 20. september 1963 - 8. apríl 1968
* Oldřich Černík: 8. apríl 1968 - 28. janúar 1970
* Lubomír Štrougal: 28. janúar 1970 - 12. október 1988
* Ladislav Adamec: 12. október 1988 - 7. desember 1989
* Marián Čalfa: 7. desember 1989 - 2. júlí 1992 (formlega, var settur forseti frá 10. desember 1989)
* Jan Stráský: 2. júlí - 31. desember 1992 (formlega, var settur forsætisráðherra frá 10. desember 1989)

## Tengt efni
* Forseti Tékkóslóvakíu

* Þjóðhöfðingjar Bæheims
** Forsetar Tékklands
** Forsætisráðherrar Tékklands

* Þjóðhöfðingjar Slóvakíu
** Forsetar Slóvakíu
** Forsætisráðherra Slóvakíu
Ítalska A-deildin 2006-07

**Ítalska A deildin 2006-07** er hófst 10. september 2006. Upphaflega átti deildin að hefjast 26. og 27. ágúst 2006 vegna Ítalska A-deildar skandallsins 2006. Tímabilið 2006-07 er 104. tímabil ítölsku A-deildarinnar og í fyrsta sinn án Juventus FC.

## Félög deildarinnar

## Staðan í deildinni
:*Uppfært síðast [[9. maí]] [[2007]]*



(Útskýringar: **L**= Leikir spilaðir; **U** = Sigrar; **J** = Jafntefli; **T** = Töp; **Sk** = Mörk skoruð; **Fe** = Mörk fengin á sig; **Mm** = Markamunur; **M** = Meistarar; **F** = Fallnir)

1. *Þar sem bæði [[A.S. Roma|Roma]] og [[F.C. Internazionale Milano|Internazionale]] keppa til úrslita í ítalska bikarnum og eru örugglega með sæti í [[Meistaradeild Evrópu]] mun 7. sæti fá sæti í Evrópubikarnum. 8. sætið mun leika í Intertoto bikarnum.*

2. *Í byrjun leiktíðar voru þessi félög gefin eftirfarandi refsistig:*



## Markahæstu menn
:Seinast uppfært 9. maí 2007
;23 mörk
*  Francesco Totti (Roma)

;18 mörk
*  Cristiano Lucarelli (Livorno)

;17 mörk
*  Rolando Bianchi (Reggina)

;16 mörk
*  Gionatha Spinesi (Catania)
*  Luca Toni (Fiorentina)

;15 mörk
*  Zlatan Ibrahimović (Internazionale)
* Adrian Mutu (Fiorentina)
*  Tommaso Rocchi (Lazio)

;14 mörk
*  Nicola Amoruso (Reggina)
*  Vincenzo Iaquinta (Udinese)
*  Christian Riganò (Messina)

;13 mörk
*  Cristiano Doni (Atalanta)
*  David Suazo (Cagliari)

;12 mörk
*  Alberto Gilardino (Milan)
*  Fabio Quagliarella (Sampdoria)
*  Hernan Crespo (Internazionale)

;11 mörk
*  Luca Saudati (Empoli)

;10 mörk
*  Igor Budan (Parma)
*  Antonio Di Natale (Udinese)
* Goran Pandev (Lazio)

## Helstu uppákomur
### Ítalski A deildar skandallinn 2006

Eftir ítalska A deildar skandalinn voru félögin Juventus F.C., ACF Fiorentina og S.S. Lazio refsað með því að hefja næstu leiktíð í ítölsku B deildinni. AC Milan var einnig refsað með 15 refsistigum. Félögin U.S. Lecce, F.C. Messina Peloro og Treviso F.B.C. áttu að komast í ítölsku A deildina í stað liðanna þriggja sem var refsað með falli til að félög deildarinnar yrðu enn 20.

Fiorentina, Juventus, Lazio og Milan báðu öll um áfrýjun á dómnum. Niðurstaðan var sú að Fiorentina og Lazio fengu aftur að vera með í ítölsku A deidlinni en fengu 15 og 11 stiga refsingu hvort félagið um sig. Refsistig AC Milan voru lækkuð niður í 8 stig. Juventus þurfti enn að vera í ítölsu B deildinni með 17 refsistig. Lecce og Treviso færðust aftur til ítölsku B deildarinnar en Messina hélt stöðu sinni í ítölsku A deildinni í staðinn fyrir Juventus.

Eftir frekar rannsóknir fékk Reggina Calcio einnig 15 refsistig, en var enn með í A deildinni.

### Knattspyrnuofbeldi í Cataníu 2007

2. febrúar 2007 lést lögregluþjónninn Filippo Raciti í Cataníu vegna ofbeldis milli stuðningsmanna Cataníu og Palermo. Fresta þurfti öllum deildarleikjum ítölsku A deildarinnar vegna þessa.

### Deildarsigur Inter
Með sigri á Siena 22. apríl 2007 tryggði Internazionale sér ítalska deildarbikarinn 2006-07. Félagið hafði þá 16 stiga forskot á Roma sem átti aðeins 5 leiki eftir.

## Tilvísanir
Quedlinburg

**Quedlinburg** er þýsk borg með 22.795 íbúa (30. júni 2006).
Borgin er staðsett í sambandslandinu Saxland-Anhalt í Þýskalandi. Borgin liggur norðan við Harz-fjöllin við ána Bode sem tengir Norðursjóinn.

Borgin var höfuðborg Hansasambandsins. Miðbær Quedlinburg var settur á heimsminjaskrá UNESCO árið 1994.
Forseti Tékkóslóvakíu

**Forseti Tékkóslóvakíu** var þjóðhöfðingi lýðveldisins Tékkóslóvakíu, sem var í Mið-Evrópu frá október 1918 - 1. janúar 1993.

Hér eru þeir taldir upp sem hafa gegnt forsetaembætti Tékkóslóvakíu. Einnig fylgir listi yfir leiðtoga Kommúnistaflokks Tékkóslóvakíu árin 1948-1989, meðan flokkurinn réð lögum og lofum í landinu.

## Forsetar Tékkóslóvakíu
* Tomáš Masaryk (fullt nafn: Tomáš Garrigue Masaryk): 14. nóvember 1918 – 14. desember 1935
* Milan Hodža (settur): 14. desember – 18. desember 1935
* Edvard Beneš: 18. desember 1935 – 5. október 1938
* Jan Syrový (settur): 5. október – 30. nóvember 1938
* Emil Hácha: 30. nóvember 1938 – 13. maí 1945
***undir þýskri hersetu frá [[15. mars]] [[1939]]*
* Edvard Beneš: 4. apríl 1945 – 2. júní 1948
***í útlegð frá [[21. júlí]] [[1940]] – [[2. apríl]] [[1945]]*
* Klement Gottwald: 14. júní 1948 – 14. mars 1953
* Antonín Zápotocký: 21. mars 1953 – 13. nóvember 1957
* Viliam Široký (settur): 13. nóvember – 19. nóvember 1957
* Antonín Novotný: 19. nóvember 1957 – 22. mars 1968
* Jozef Lenárt (settur): 22. mars – 30. mars 1968
* Ludvík Svoboda: 30. mars 1968 – 28. maí 1975
* Gustáv Husák: 29. maí 1975 – 10. desember 1989
* Marián Čalfa (settur): 10. desember – 29. desember 1989
* Václav Havel: 29. desember 1989 – 20. júlí 1992
* Jan Stráský (settur): 20. júlí – 31. desember 1993

## Leiðtogar Kommúnistaflokks Tékkóslóvakíu, 1945 – 1989
(Þessir menn höfðu hin raunverulegu völd, að þeim síðasta undanskildum)

* Klement Gottwald: apríl 1945 – 14. mars 1953
* Antonín Novotný: 14. mars 1953 – 5. janúar 1968
* Alexander Dubček: 5. janúar 1968 – 17. apríl 1969
* Gustáv Husák: 17. apríl 1969 – 17. desember 1987
* Miloš Jakeš: 17. desember 1987 – 24. nóvember 1989
* Karel Urbánek: 24. nóvember – 20. desember 1989

## Tengt efni
* Forsætisráðherra Tékkóslóvakíu

* Þjóðhöfðingjar Bæheims
** Forsetar Tékklands
** Forsætisráðherrar Tékklands

* Þjóðhöfðingjar Slóvakíu
** Forsetar Slóvakíu
** Forsætisráðherra Slóvakíu
Dong Fangzhuo

::: *Þetta er kínverskt nafn: kenni- eða fjölskyldunafnið er Dong, eiginnafnið er Fangzhuo.*
**Dong Fangzhuo** (**董方卓**) (fæddur 23. janúar 1985) er kínverskur knattspyrnumaður sem hefur verið í herbúðum Manchester United í þó nokkurn tíma. Hann fékk þó ekki atvinnuleyfi í Bretlandi fyrr en í árbyrjun 2007. Hann hefur ekki leikið með aðallandsliði Kína, aðeins með U-17 lansliðinu og síðan U-23. Hann er nú í láni hjá Royal Antwerpen.
Sanskrít

**Sanskrít** (devanagarí: संस्कृता वाक्) er klassískt indverskt tungumál, helgisiða tungumál í búddisma, hindúatrú og jaínisma auk þess að vera eitt af 22 opinberum helgisiðatungumálunum Indlands. Það hefur sömu stöðu í Nepal. 

Staða þess í menningarheimi Suðaustur-Asíu er álík stöðu latínu og grísku í Evrópu og á Miðjarðarhafssvæðinu og mörg nútímamál á meginlandi Indlands hafa þróast út frá sanskrít.

Svo sem geta má nærri um mál sem teygir sig nokkuð á landi og í tíma er greint á milli nokkurra forma; vedísk sanskrít er elst og kennd við helgirit hindúa, Rigveda, Samaveda, Yajurveda & Atharvaveda. Epísk sanskrít er kölluð mál sagnljóðabálka (*Ramayana* & *Mahabharata*) frá 8 f.Kr. - 1 e.Kr. Klassísk sanskrít hefur lifað áfram til þessa dags sem ritmál eftir að hafa dagað uppi sem daglegt talmál. 

Greint er á milli eintölu, fleirtölu og tvítölu í hvort tveggja beygingu nafnorða og sagnorða.

Föll nafnorða eru 8: nefnifall, þolfall, þágufall, eignarfall, tækisfall, staðarfall, ávarpsfall og siptifall. Engin einföldun á sér stað í föllum frá vedískri sanskrít til klassískrar en hinsvegar einfaldast sagnbeygingar að mun, viðtengingarháttur til dæmis horfið eða fallið saman við boðhátt.
Bandaríkjaher

**Bandaríkjaher** (enska *United States Armed Forces*) er her Bandaríkjanna og heyrir undir varnarmálaráðuneyti Bandaríkjanna og heimavarnarráðuneyti Bandaríkjanna (aðeins strandgæslan) en forseti Bandaríkjanna er jafnframt æðsta yfirvald hans. Yfir 1,4 milljónir manna eru starfandi í hernum sem auk þess getur kallað út yfir 1,2 milljón manna varalið. Almenn herskylda var lögð niður í Bandaríkjunum árið 1973 og er herinn síðan þá eingöngu skipaður atvinnuhermönnum. 

Herinn skiptist í sex deildir:
: Flugher Bandaríkjanna
: Landher Bandaríkjanna
: Landgöngulið Bandaríkjanna
: Sjóher Bandaríkjanna
: Strandgæsla Bandaríkjanna
: Geimher Bandaríkjanna
Tyrkneska

**Tyrkneska** (**Türkçe**, borið fram [tyɾktʃe]) er tyrkískt tungumál og þar af leiðandi eitt af hinum umdeildu altísku tungumálum. Hún er mest töluð í Tyrklandi en einnig af minni hópum á Kýpur, í Grikklandi og Austur-Evrópu, auk þess að vera töluð af nokkrum milljónum innflytjenda í Vestur-Evrópu. Tyrkneska er útbreiddasta tyrkíska málið og 65–73 milljónir manna hafa málið að móðurmáli. 85 af hundraði íbúa Tyrklands hafa tyrknesku að fyrsta máli en 12 kúrdísku. Eftirliggjandi 3 prósent deilast á um 30 mál sem sum hver eru milljónamál töluð í nágrannalöndunum svo sem armenska eða arabíska en mörg eru smámál á hverfanda hveli og í hættu á að leggjast af.  
Rætur tungumálsins má rekja til Mið-Asíu, þar sem fyrstu skrifin ná aftur um tæp 1.200 ár. Í vesturátt eru áhrifin aðallega af Ottómantyrknesku — sem er afsprengi tyrknesku tungunnar og var notuð í Ottómanstórveldinu og breiddist út samhliða því. Tyrkneska hefur verið rituð með latínuletri frá 1928 en var áður rituð með arabísku letri. Nafnorð í tyrknesku hafa sex föll. Enginn ákveðinn greinir er í málinu en ákveðni er oft sýnd með notkun þolfalls. Persónufornafn þriðju persónu greinir ekki milli kynja. Í ritmálinu táknar ufsilon venjulega joð, venjulegt sé (c) 'dj', setillu sé (ç) 'tj', setillu ess 'sj'. U táknar ú og tvípunkts ü táknar u (líkt og í þýsku). Ge með boga fyrir ofan (ğ) er yfirleitt hljóðlaust.

## Nokkrar setningar og orð

## Persónufornöfn í tyrknesku
Slóvenska

**Slóvenska** (slóvenska *slovenski jezik* eða *slovenščina*) er indó-evrópskt tungumál sem tilheyrir slavneskum tungumálum, nánar tiltekið suður-slavneskum tungumálum. Um 2,4 milljónir manna tala slóvensku, mestmegnis Slóvenar. Slóvenska hefur þá sérstöðu að vera eitt fárra tungumála sem notast við tvítölu. Þar sem Slóvenía er aðildarríki ESB er slóvenska eitt af 23 opinberum tungumálum þess.

Til slóvenskur teljast 48 fjölbreyttar mállýskur. Meðal frægustu rithöfunda sem skrifa á slóvensku eru Ivan Cankar og ljóskáldið France Prešeren. Meira en 100 þúsund íbúa Ítalíu tala slóvensku, 25 þúsund í Austurríki, 12-13 þúsund í Króatíu og um sex þúsund í Ungverjalandi.

## Saga
Elsta heimild slavneskrar tungu eru Freising handritin sem talin eru hafa verið rituð einhvern tímann á bilinu 972 til 1093. Slóvensku í nútímalegri mynd varð vart á 16. öld í verkum Primož Trubar, Adam Bohorič og Jurij Dalmatin sem voru undir áhrifum Endurreisnarinnar. Á 19. öld þegar Slóvenía var hluti Austurrísk-ungverska keisaradæmisins talaði slóvenskur aðall þýsku og almúginn slóvensku. Slóvenska mótaðist því að nokkru leyti af þýsku, dæmi um tökuorð eru þýska nafnorðið *Polster* sem þýðir koddi og til eru tvö slóvensk orð yfir *blazina* og *poušter*. Annað dæmi er *izvijač * sem þýðir skrúfjárn og *šrauf'ncigr* sem á rætur sínar að rekja til þýska orðsins *Schraubenzieher*.

Vísinda- og fræðimenn notuðu gjarnan þýsku í verkum sínum fram á þriðja áratug 20. aldar. Menningarbylgjur Illyrisma, þjóðernishreyfing Króata, og Pan-Slavisma, sameinaðri þjóðernishreyfingu Slava, höfðu einnig áhrif á þróun slóvensku. Josip Jurčič einn fyrsti rithöfundur Slóvena sem skrifaði bækur á slóvensku nýtti serbnesk orð í bók sinni Tíundi bróðirinn sem kom út 1866.

Á tímum seinni heimsstyrjaldarinnar var Slóvenía hernumin af Öxulveldunum: Ítalíu, Þýskalandi og Ungverjalandi. Slóvensk menning var barin niður og áróðri dreift sem hvatti Slóvena til þess að tala þýsku. Eftir stríðið varð Slóvenía hluti af Júgóslavíu, í stjórnartíð Josip Broz Tito varð slóvenska eitt af opinberum tungumálum ríkisins og notuð á öllum sviðum daglegs lífs. Eina undantekningin var júgóslavneski herinn þar sem serbo-króatíska var notuð eingöngu. Þegar Slóvenía hlaut sjálfstæði 1991 varð slóvenska að opinberu tungumáli einnig innan slóvenska hersins.

## Málfræði
Hvorki tiltekinn né ótiltekinn greinir. 6 föll; tækisfall og staðarfall auk þeirra fjögurra sem við þekkjum. Ekkert ávarpsfall.

## Sjá líka
* Transmurska
* Resianska

## Heimildir
* 

## Tenglar

### Saga tungumálsins
* Megiser's Dictionary (1744) 

### Almennir tenglar tengdir slóvensku
* 600 M words corpus of Slovenian FidaPLUS 
* 200 M words corpus of Slovenian Nova beseda
* Slovenian-English Parallel Corpus
* The Slovenian Language Technologies Society 
* Slovenian - English Dictionary 
* Dictionary of Slovenian literary language 

### Slóvenska fyrir útlendinga
* Centre for Slovenian as a Second/Foreign Language 
* Distance Slovene - Free Online Course 
* Slovenian Language and Culture Lessons in Switzerland and Austria 
* Slovene at the University of Kansas, USA 
* Lithuanian and Slovenian language with Japanese translation
Freising-handritin

**Freising-handritin** (slóvenska: *Brižinski spomeniki*, þýska: *Freisinger Denkmäler*, latneska: *Monumenta Frisingensia, Slovak Frizinské pamiatky*) eru elsta varðveitta skjalið sem skrifað er með latnesku stafrófi í samfelldum texta og jafnframt elsta skjalið sem ritað er á slóvensku.

Nafngiftin er komin af því að þau voru rituð í klaustri í bænum Freising í Suður-Þýskalandi líklegast á einhverntíman á seinni hluta 10. aldar.

## Tenglar
* The Freising Manuscripts (Brižinski spomeniki) - the Oldest Known Writings in Slovene  - kynning á heimasíðu slóvensku ríkisstjórnarinnar.
* An electronic text edition - F. Kortlandt, *The Freising Manuscripts*.
* Stafræn útgáfa á Freising handritunum (Bavarian State Library)
Brandenborgarkonsertarnir

**Brandenborgarkonsertarnir** er flokkur sex konserta eftir Johann Sebastian Bach sem hann tileiknaði markgreifanum af Brandenborg og Schwedt árið 1721. Þeir eru meðal þekktustu hljómsveitarverka barroktímans.
Lárus Pálsson

**Lárus Pálsson** (12. febrúar 1914 – 13. mars 1968) var íslenskur leikari. Hann stundaði nám við Menntaskólann í Reykjavík og gegndi þar embætti forseta Framtíðarinnar, nemendafélags MR, árið 1933. Hann lærði við Konunglega leikhúsið í Kaupmannahöfn 1934 til 1937 og byrjaði feril sinn þar en kom heim með Petsamoförinni 1940 og starfaði eftir það hjá Leikfélagi Reykjavíkur. Þorvaldur Kristinsson ritaði ævisögu hans sem út kom 2008 og hlaut Bókmenntaverðlaun Íslands það árið.

## Tilvísanir


## Tenglar
* Um Lárus á vef Leikminjasafns Íslands 
* ''Lárus Pálsson, leikari - minning''; grein í Morgunblaðinu 1968
Hafliðaskrá

**Hafliðaskrá** eða **Bergþórslög** var fyrsta lagaskráin sem var skrifuð á Íslandi. Hún var rituð af Hafliða Mássyni, Bergþóri Hrafnsyni lögsögumanni og öðrum. Í Íslendingabók Ara fróða stendur að hún hafi verið skrifuð 1117-1118. Af henni hefur þó ekkert varðveist.
Vodka

**Vodka** er brennt vín, sem bruggað er úr korni eða kartöflum. Vodka þýðir „lítið vatn“ á slavneskum málum.

## Tenglar
* ''Gúrkuvodki til Bretlands''; grein í Morgunblaðinu 1997
Sigvaldi Kaldalóns

**Sigvaldi Kaldalóns** (Stefánsson) (13. janúar 1881-  28. júlí 1946) var íslenskt tónskáld og læknir.

Meðal þekktustu laga Sigvalda eru t.d. Ísland ögrum skorið; Á Sprengisandi; Suðurnesjamenn; Svanasöngur á heiði; Erla, góða Erla; Ave María; Draumur hjarðsveinsins, Þú eina hjartans yndið mitt og Ég lít í anda liðna tíð.

Sigvaldi nam læknisfræði við Læknaskólann í Reykjavík og hélt að því loknu í framhaldsnám til Kaupmannahafnar. Þar kynnti hann sér danska og erlenda tónlist. Í Kaupmannahöfn kynntist hann einnig verðandi eiginkonu sinni, *Karen Margrethe Mengel Thomsen*. Þegar heim kom starfaði hann vetrarlangt sem læknir á Hólmavík en fékk síðan veitingu fyrir læknishéraði við Inn-Djúpið og bústað á Ármúla í Nauteyrarhreppi nálægt Kaldalóni vorið 1911. Hann hreifst mjög af náttúrunni þar í kring og tók síðar upp ættarnafnið Kaldalóns árið 1916. Frostaveturinn mikla 1917-18 veiktist Sigvaldi af taugaveiki og náði sér aldrei fyllilega eftir það. Hann fluttist frá Ármúla 1921. Hann dvaldist á Vífilstaðahæli og fór síðan utan til Kaupmannahafnar á heilsuhæli. Þegar honum hafði batnað sótti hann um Flateyjarhérað árið 1926 og var veitt það. Þar samdi hann lagið við ljóð Eggerts Ólafssonar, *Ísland ögrum skorið* og þar söng Eggert Stefánsson óperusöngvari, bróðir hans það fyrst opinberlega. Í Flatey var hann þar til hann fluttist í Keflavíkurhéraðið. Sigvaldi var læknir við héraðslæknisembættið í Keflavík árin 1929-45, búsettur í Grindavík. Dvöl hans þar hefur verið líkt við "menningarlega vígslu" í héraðinu. Þar dvöldu löngum hjá honum eða í návist hans þjóðkunnir listamenn eins og Gunnlaugur Scheving, Halldór Laxness, Ríkharður Jónsson, Steinn Steinarr o.fl.  

Sigvaldi Kaldalóns var yfirleitt mjög hógvær í garð laga sinna en um *Ísland ögrum skorið*, sem er eitt þekktasta lag hans, sagði hann þó að það ætti e.t.v. eftir að verða þjóðsöngur Íslands. Meðal annara þekktustu laga hans sem allir landsmenn þekkja má nefna: Ave maria, Fjallið eina, Hamraborgin, Kirkjan ómar öll, Nóttin var sú ágæt ein, Á Sprengisandi, Suðurnesjamenn, Svanasöngur á heiði. 

Minnisvarði um Sigvalda er við Menningarmiðstöð Grindavíkur en Sigvaldi bjó og starfaði í Grindavík í 16 ár frá 1929 - 1945. Einnig eru minnisvarðar um Sigvalda í Kaldalóni og í Flatey. Hann er eitthvert ástsælasta tónskáld Íslendinga.

## Nokkur valin lög eftir Sigvalda
* *[[Á Sprengisandi]]*
* *[[Suðurnesjamenn]]* 
* *[[Ísland ögrum skorið]]*
* *[[Nóttin var sú ágæt ein]]*

## Hlekkir
* Æviágrip Sigvalda Kaldalóns, skrifað rétt eftir andlát hans (Morgunblaðið, 174. tölublað (07.08.1946), Blaðsíða 7)
*Umfjöllun um Sigvalda Kaldalóns á Glatkistunni
World of Warcraft: The Burning Crusade

**World of Warcraft: The Burning Crusade** er aukapakki fyrir World of Warcraft. Leikurinn var gefinn út 16. janúar árið 2007.

## Viðbætur
* Nýir kynþættir: Draenei og Blood Elf
* Hægt að komast á stig 70 en í gamla WoW var einungis hægt að komast í 60.
* Outlands-svæðið opnar fyrir level 58+.
* Nýir fararskjótar (flying mount og epic flying mount).
* Nýjar borgir eða Silvermoon(Blood Elf) og Exodar(Draenei)

## Tengt efni
* World of Warcraft
Breiðablik

**Breiðablik** er íslenskt ungmennafélag sem keppir í dansi, frjálsum íþróttum, karate, knattspyrnu, kraftlyftingum, körfuknattleik, rafíþróttum,  skíðaíþróttum, sundi og taekwondo.

Félagið var stofnað 12. febrúar 1950.

Umgjörðin sem Breiðablik hefur uppá að bjóða er ein sú langbesta á Íslandi í dag enda hefur liðið tvö knattspyrnuhús í Kópavogi að velja úr ásamt frábærum grasvöllum um allan Kópavogsbæ. Kópavogsvöllur er heimavöllur liðsins.

Kvennalið Breiðabliks í fóltbolta varð fyrsta íslenska knattspyrnuliðið til að komast í riðlakeppni í Evrópukeppni þegar þær tóku þátt í Meistaradeild kvenna í knattspyrnu 2021-2022.

## Titlar

### Knattspyrna kvenna
* 19 sinnum Íslandsmeistarar
* 11 sinnum bikarmeistarar
* 3 sinnum deildarbikarmeistarar

### Knattspyrna karla
* 3 sinnum Íslandsmeistarar
* 1 sinni bikarmeistarar
* 2 sinnum deildarbikarmeistarar

### Körfuknattleikur kvenna
* 1 sinni Íslandsmeistarar
Húðlát

**Húðlát** nefnist forn húðstrýking sem framkvæmd var í refsingarskyni. Víðast hvar fólst húðlát í því að menn voru hýddir við staur (kaga) og var alþekkt refsiúrræði á Vestur- og Austurlöndum frá elstu tímum. Á Íslandi var húðláts fyrst getið í Járnsíðu og Jónsbók. Í Íslandsklukkunni eftir Halldór Laxness segir á einum stað:

:*Hólmfastur Guðmundsson var dæmdur til húðláts fyrir að hafa selt fjóra fiska fyrir snærisspotta*.
Kráku-Hreiðar Ófeigsson

**Kráku-Hreiðar Ófeigsson** var landnámsmaður í Skagafirði og nam Tungusveit eða hluta hennar. 

Um hann segir í Landnámabók: 

Kráku-Hreiðar nam því neðri hluta Reykjatungu, sem er á milli Svartár að vestan og Héraðsvatna að austan og hafði verið hluti af landnámi Eiríks Hróaldssonar, en óvíst er hvar efri mörkin voru því örnefnið Skálamýri er týnt. Landnámsjörðin Steinsstaðir er neðarlega í Tungunni.

Samkvæmt frásögn Landnámu kom Ófeigur faðir Hreiðars með honum til Íslands en hann er þó aldrei talinn landnámsmaður, heldur aðeins sonurinn.

## Heimildir

* 
*
Landsbankadeild karla í knattspyrnu 2005

**Landsbankadeild karla 2005** var 94. tímabil úrvalsdeildarinnar í karlaflokki í knattspyrnu á Íslandi. Sigurvegari deildarinnar var FH.

## Staðan í deildinni

 *Útskýringar: L = Leikir spilaðir, U = Leikir sigraðir, J = Leikir sem luku með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Markakóngar

Sá maður sem að skorar flest mörk á tímabilinu hlýtur titilinn *markakóngur*. Hann hlýtur einnig gullskó.

 *Útskýringar: Þjóð. = Þjóðerni* 

## Rauð spjöld

## Gul spjöld

### Töfluyfirlit

|}
Víkingsvöllur

**Víkingsvöllur** er leikvangur knattspyrnufélagsins Víkings. 

Leikvöllurinn var tilbúinn til notkunar í ágúst 2001 og var áhorfendastúkan tekin í notkun um vorið árið 2003 - hún tekur um 1200 manns í sæti. 

Víkingsvöllur er settur við hlið félagsheimilisins, austast í Fossvoginum. 

Vorið 2018 samdi Víkingur við Reykjavíkurborg um lagningu gervigrass á keppnisvöllinn.

Nýi völlurinn var vígður með pompi og prakt þann 14. júní árið 2019, þegar Víkingar í meistaraflokki karla höfðu betur gegn HK, 2-1. 

## Upplýsingar


***Met aðsókn tímabilið 2019**: 15. ágúst 2019 - 1,848  **3** -  **1** 
***Met aðsókn tímabilið 2021**: 25. September 2021 - 2,023  **2** -  **0** 

## Heimildir
Efsta deild karla í knattspyrnu 1913

Árið **1913** var **Íslandsmótið í knattspyrnu** haldið í annað sinn. Fram vann sinn fyrsta titil. 

Lið Fótboltafélags Reykjavíkur neitaði að skrá sig í mótið vegna deilna sem þá stóðu yfir um Íslandsmótið. Fram og Fótboltafélagið áttu í deilum um það hvenær mótið skyldi haldið. Fram vildi keppa í byrjun júní áður en menntaskólapiltar þeirra dreifðust um landið. Fótboltafélagið vildi keppa í lok júní því þá voru leikmenn liðsins komnir í betri æfingu. Fótboltafélagið var einnig ósátt við að Fram hirti allan ágóða af mótinu. 

Fram vann því sjálfkrafa.

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Heimild

http://www.rsssf.com/tablesi/ijshist.html
Keflavík, íþrótta- og ungmennafélag

**Keflavík, íþrótta- og ungmennafélag** er íslenskt íþróttafélag sem er staðsett í Keflavík, sem er hluti Reykjanesbæjar.
Félagið keppir í knattspyrnu, körfubolta, sundi, taekwondo, fimleikum, badminton og skotfimi.

## Knattspyrna
 

### Karlaflokkur
***[[Landsbankadeild karla|Íslandsmeistaratitlar]]: 4**
**  1964, 1969, 1971, 1973

***[[VISA-bikar karla]]: 4**
**  1975, 1997, 2004, 2006

***[[Litla bikarkeppnin]]: 12**
**  1963, 1966, 1968, 1969, 1970, 1971, 1973, 1974, 1983, 1986, 1988, 1991

## Tenglar
* Heimasíða íþrótta- og ungmennafélagsins Keflavíkur
Efsta deild karla í knattspyrnu 1915

Árið **1915** var **Íslandsmótið í knattspyrnu** haldið í fjórða skipti. Fram vann sinn þriðja titil. Þrjú lið tóku þátt; KR, Fram og Valur. Valur tók þátt í fyrsta sinn þetta ár, en Valsmenn kepptu þó sem gestir, þar sem félagið hafði enn ekki gengið í ÍBR. Leikir liðsins hefðu því aldrei komið til með að ráða úrslitum. Leikið var frá sjötta til þrettánda júní.

Framarar og KR-ingar unnu sigra á reynslulitlum Valsmönnum í fyrstu tveimur leikjum mótsins og mættust því næst í hreinum úrslitaleik. Þar höfðu Framarar betur í æsispennandi viðureign, 5:4.

KR-ingurinn Ludvik Einarsson skoraði fjögur mörk í einum og sama leiknum gegn Val og varð markakóngur í mótinu með sex mörk alls.

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Töfluyfirlit
*Allir leikirnir voru spilaðir á [[Íþróttavöllurinn á Melunum|Íþróttavellinum á Melunum]]
*

|} 

## Leikmenn
### Markahæstu menn

17 mörk voru skoruð og gerir það 5,66 mörk í leik að meðaltali.

Í meistaraliði Fram voru:
* Haukur Thors (M), Herluf Clausen, Arreboe Clausen, Guðmundur Hersir, Ólafur Magnússon, Knútur Kristinsson, Geir H. Zoëga, Pétur Hoffmann Magnússon, Magnús Björnsson, Tryggvi Magnússon, Gunnar Halldórsson, Gunnar Thorsteinsson og Pétur Sigurðsson.

## Tilvísanir og heimildir
*
Efsta deild karla í knattspyrnu 1918

Árið **1918** var **Íslandsmótið í knattspyrnu** haldið í sjöunda skipti. Fram vann sinn sjötta titil í röð. Fjögur lið tóku þátt; KR, Fram, Víkingur og Valur. Víkingur tók þátt í fyrsta skipti og endaði í öðru sæti.

## Úrslti mótsins

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit
*Allir leikirnir voru spilaðir á [[Íþróttavöllurinn á Melunum|Íþróttavellinum á Melunum]]
*

|} 

## Fróðleikur
* 32 mörk voru skoruð og gerir það 5,33 mörk í leik að meðaltali.
* Framarinn Friðþjófur Thorsteinsson varð markakóngur, skoraði tólf af fjórtán mörkum síns liðs. Öll mörkin í 6-1 sigri gegn KR og fimm gegn Víkingi. Liðsfélagi hans, Arreboe Clausen skoraði annað sjálfsmarkið í sögu Íslandsmótsins.
* Aðgangseyrir á leiki Íslandsmótsins var 50 aurar fyrir fullorðna en 15 aurar fyrir börn. Hægt var að kaupa miða á alla leikina 6 fyrir 2 kr.
* Fram, KR og Valur auglýstu öll eftir leikmönnum fyrir þetta Íslandsmót, með mis miklum fyrirvara þó, Fram og KR með þokkalegum en Valsarar auglýstu ekki fyrr en viku fyrir mót.
* Tvisvar þurfti að fresta leikjum vegna veðurs og tveir leikir fóru fram í miklu óveðri.
* Víkingar fengu undanþágu vegna leikmanna sem voru undir 18 ára, sem var aldurstakmarkið. Þeir tefldu þó einnig fram einum elsta leikmanni Íslandsmótsins, hinum 22 ára gamla Georg Gíslasyni.

Í meistaraliði Fram voru:
* Kjartan Þorvarðsson  (M), Arreboe Clausen, Knútur Kristinsson, Geir H. Zoëga, Aðalsteinn P. Ólafsson, Pétur Hoffmann Magnússon, Tryggvi Magnússon, Gunnar Halldórsson, Ósvaldur Knudsen, Friðþjófur Thorsteinsson og Pétur Sigurðsson.

## Tilvísanir og heimildir
*
Efsta deild karla í knattspyrnu 1919

Árið 1919 var Íslandsmótið í knattspyrnu haldið í áttunda skipti. KR vann sinn annan titil. Fjögur lið tóku þátt; KR, Fram, Víkingur og Valur.

## Lokastaða á mótinu

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit
Allir leikirnir voru spilaðir á Íþróttavellinum á Melunum

|}  

## Fróðleikur

* Leikmenn Vals mættu ekki þegar þeir áttu að keppa við Víking. Víkingar fengu 2 stig og hvorugt lið fékk mark/mörk skráð, ólíkt því sem nú er venja. 23 mörk voru skoruð og gerir það 3,83 mörk í leik.
* Haraldur Á Sigurðsson, markvörður KR, varði vítaspyrnu þegar 3 mínútur lifðu af lokaleik mótsins gegn Fram, frá Friðþjófi Thorsteinssyni. Hefði hann skorað hefðu Framarar orðið Íslandsmeistarar.
* Egill Jacobsen dæmdi alla leiki mótsins
* Miðaverð: 1.50 kr í sæti, 1 kr í stæði á pöllum, 50 aurar í stæði annarsstaðar og 25 aurar fyrir börn

## Heimild
Efsta deild karla í knattspyrnu 1916

Árið **1916** var **Íslandsmótið í knattspyrnu** haldið í fimmta skipti. Fram vann sinn fjórða titil. Þrjú lið tóku þátt; KR, Fram og Valur.

## Úrslit mótsins

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

### Töfluyfirlit
*Allir leikirnir voru spilaðir á [[Íþróttavöllurinn á Melunum|Íþróttavellinum á Melunum]]
*

|} 

13 mörk voru skoruð og gerir það 4,33 mörk í leik að meðaltali.

Framarar fögnuðu sigri á Íslandsmótinu eftir jafntefli gegn KR í lokaleik, enda efstir á stigum. KR-ingar mótmæltu og þegar farið var að rýna í reglurnar kom í ljós að sú krafa var gerð að sigurvegari á mótinu yrði að vinna í það minnsta tvo leiki. Því var efnt til aukaleiks milli Fram og KR.

### Úrslitaleikur

Í meistaraliði Fram voru:
* Haukur Thors (M), Arreboe Clausen, Guðmundur Hersir, Ólafur Magnússon, Knútur Kristinsson, Geir H. Zoëga, Pétur Hoffmann Magnússon, Magnús Björnsson, Tryggvi Magnússon, Gunnar Halldórsson, Gunnar Thorsteinsson og Pétur Sigurðsson.

## Fróðleikur
* Fyrsta sjálfsmarkið á Íslandsmóti leit dagsins ljós í leik Vals og KR sem endaði 3-3.
:„Var það eiginlega slysni að Valur tapaði, fyrsta mark Reykjavíkur varð með þeim hætti að Valsmaður sparkaði knettinum í mark.“ 
* Magnús Björnsson, kantmaður Framara, spilaði meiddur í úrslitaleiknum gegn KR en skoraði engu að síður mark

## Tilvísanir og heimildir
Efsta deild karla í knattspyrnu 1920

Árið 1920 var Íslandsmótið í knattspyrnu haldið í níunda skipti.  Víkingar hlutu sinn fyrsta titil. Þrjú lið tóku þátt; Víkingur, KR og Fram. 

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Töfluyfirlit
*Allir leikirnir voru spilaðir á [[Íþróttavöllurinn á Melunum|Íþróttavellinum á Melunum]]
*

|} 

## Fróðleikur
* Meðalaldur leikmanna Víkings var aðeins 18,4 ár og er það lægsti meðalaldur nokkurs meistaraliðs á Íslandsmótinu í fótbolta.
* Íslandsmótið í knattspyrnu árið 1920 fór fram dagana 22.–27. júní.
* Fyrir fyrsta leikinn var safnast saman á Austurvelli þar sem hornablásarar léku, og síðan var gengið fylktu liði suður á íþróttavöllinn á Melunum. Veður var óhagstætt í fyrsta leiknum, viðureign Víkings og Fram. „Þrátt fyrir seiðandi tóna hornaflokksins voru ekki margir áhorfendur á vellinum, eins og hefði átt að vera við jafngóðan kappleik, máske einn þann besta sem farið hefur fram á vellinum,“ segir í bók Sigmundar Steinarssonar um 100 ára sögu Íslandsmótsins. Víkingar unnu leikinn 4:3 og skoruðu þeir Helgi Eiríksson 2, Óskar Norðmann og Ágúst Jónsson mörk Víkings

## Heimild
http://www.rsssf.com/tablesi/ijshist.html
Efsta deild karla í knattspyrnu 1921

Árið 1921 var Íslandsmótið í knattspyrnu haldið í 10. skipti. Fram vann sinn sjöunda titil. Þrjú lið tóku þátt; KR, Fram, Víkingur.

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Töfluyfirlit
*Allir leikirnir voru spilaðir á [[Íþróttavöllurinn á Melunum|Íþróttavellinum á Melunum]]
*

|} 

Skoruð voru 16 mörk, eða 5,33 mörk að meðaltali í leik.

Í meistaraliði Fram voru:
* Kjartan Þorvarðsson (M), Pétur Sigurðsson, Júlíus Pálsson, Árni Daníelsson, Tryggvi Magnússon, Guðmundur Halldórsson, Sigurður S. Thoroddsen, Gísli Pálsson, Friðþjófur Thorsteinsson, Pétur Hoffmann Magnússon, Eiríkur Jónsson, Aðalsteinn P. Ólafsson og Ósvaldur Knudsen.

## Tilvísanir og heimildir
*
Efsta deild karla í knattspyrnu 1924

Árið 1924 var Íslandsmótið í knattspyrnu haldið í 13. skipti. Víkingar sóttu sinn annan titil. 
Fjögur lið tóku þátt; Víkingur, KR, Fram og Valur. 
Víkingar unnu mótið, en þurftu svo að bíða til ársins 1981 eftir sínum þriðja titli.

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

## Töfluyfirlit
*Allir leikirnir voru spilaðir á [[Íþróttavöllurinn á Melunum|Íþróttavellinum á Melunum]]
*

|} 

Skoruð voru 24 mörk, eða 4 mörk að meðaltali í leik.

## Heimild
http://www.rsssf.com/tablesi/ijshist.html
Efsta deild karla í knattspyrnu 1926

Árið 1926 var Íslandsmótið í knattspyrnu haldið í 15. skipti. KR vann sinn 3. titil. Fimm lið tóku þátt; KR, Fram, Víkingur, Valur og ÍBV.

 *Útskýringar: L = Leikir spilaðir, U = Leikir sigraðir, J = Leikir sem lauk með jafntefli, T = Tapaðir leikir, Sk = Mörk skorðuð, Fe = Mörk fengin á sig, Mm = Markamunur* 

*Allir leikirnir voru spilaðir á [[Melavöllurinn|Melavellinum]]
*

|} 

Skoruð voru 50 mörk, eða 5,00 mörk að meðaltali í leik.

Þar sem KR og Fram voru efst og jöfn að stigum að loknu Íslandsmótinu þurftu þau að spila til þrautar um það hvort lið myndi hreppa Íslendameistaratitilinn eftirsótta:

Umspil:  KR  8 - 2  Fram

## Heimild
http://www.rsssf.com/tablesi/ijshist.html
Bill Hicks

**William Melvin Hicks** (16. desember 1961 – 26. febrúar 1994), betur þekktur sem **Bill Hicks**, var umdeildur bandarískur uppistandari, satíristi og samfélagsrýnir. Hann lýsti eigin uppistandi sem: „Chomsky með typpabröndurum“.

## Tengill
* Gift of the gag: a tribute to Bill Hicks
Efsta deild karla í knattspyrnu 1929

Árið 1929 var Íslandsmótið í knattspyrnu haldið í 18. skipti. KR vann sinn 6. titil. Sex lið tóku þátt; KR, Fram, Valur, Víkingur, ÍBV og KA. Deildin var með nýju sniði þetta tímabil og féll lið úr keppni eftir að hafa tapað tveimur leikjum.

## Umferðir
### 1. Umferð

### 2. Umferð

### 3. Umferð

### Úrslit

## Lýsing
Lýsingu á úrslitaleik KR og Vals má lesa hér , í Morgunblaðinu 2. júlí 1929 (3. blaðsíðu).

## Heimild
http://www.rsssf.com/tablesi/ijshist.html
Dulsmál

**Dulsmál** voru sakamál nefnd þegar kona ól barn á laun, myrti það eða bar út, stundum í vitorði með barnsföður eða öðrum. Gott dæmi um dulsmál má finna í tímaritinu Ísafold, árið 1874. Það hljómar svo:
Patríarki

**Patríarki**, er titill biskupa (sem gegna embætti við ákveðinna biskupsstóla) í rómversk-kaþólsku kirkjunni, rétttrúnaðarkirkjunni og austrænu rétttrúnaðarkirkjunum.

Uppruni orðsins **patríarki** er gríska orðið πατριάρχης, sem er samsett úr πατήρ (pater, það er „faðir“) og αρχων (arkon, það er „leiðtogi“, „höfðingi“, „konungur“). Patríarki var og er ættarhöfðingi (*pater familias*) yfir ætt eða fjölskildu.  

## Saga

Þegar á 4. öld er farið að nota titillinn *patríarki* sem heiðurstitil á einstaka biskupa. 

Hugtakið fékk þó fljótlega afmarkaða þýðingu. Kirkjuþingið í Kalkedon 451 veitti biskupunum í  Róm, Konstantínópel, Alexandríu, Antiokkíu og Jerúsalem sérstöðu gagnvart öðrum biskupum. Patríarkanum í Konstantínópel var gefin sérstaða gagnvart hinum fjórum enda var þar höfuðborg ríkisins og aðsetur keisarans.

Þessir fimm fóru að titla sig patríarka (nema í Róm þar sem *papa* var notað í staðin). Það var þó ekki fyrr en á stjórnartíma Justinianus I (483 - 565) sem þeir fengu lögsögu og formlega stjórn á hver sínum hluta kirkjunnar. Eftir að klofnaði á milli kaþólsku kirkjunnar og rétttrúnaðarkirkjunnar fengu partíarkar ólík hlutverk í hinum tveimur megin kirkjudeildum.

## Rómversk-kaþólska kirkjan
Rómversk-kaþólska kirkjan hefur biskup yfir latneska söfnuðinum í Jerúsalem, og ber hann titilinn patríarki. Þar að auki eru nokkrir biskupsstólar á vesturlöndum sem bera heiðurstitilinn patríarki, sá elsti biskupinn í Feneyjum sem var veitt þessi virðing 1451. Kaþólskir patríarkar eru einnig í Vesturindíum (1517), Lissabon (1711) og Indlandi (1886). Þessir patríarkar hafa ekki á neinn hátt neina sjálfstæða stöðu gagnvart páfanum í Róm. Yfirmenn annarra kirkjudeilda en þeirra latnesku sem lúta páfa bera einnig titilinn patríarki (eða katholikos) og hafa í mörgu sjálfstæða stöðu í ýmsum trúaratriðum og helgiathöfnum.

## Rétttrúnaðarkirkjur
Innan rétttrúnaðarkirkjunnar er að finna fjögur af elstu patríarkaembættunum, í Konstantinópel, Antiokkíu, Alexandríu og Jerúsalem, og ber patríarkinn í Konstantinópel titilinn ökumeníski-patríarkinn. En andstætt páfaveldinu eru hinir patríarkarnir ekki undirmenn þess ökumeníska heldur er hann nefndur fremstur meðal jafningja. Yfirmenn margra þjóðkirknanna innan rétttrúarkirkjunnar bera einnig titlinn og vald patríarka. Elsta embættið er í Búlgaríu sem tilkom 927. Síðan koma Georgía (1010, en þar er titilinn *katholikos-patriark*), Serbía (1379), Rússland (1589) og Rúmenía (1885). 

Austrænu rétttrúnaðarkirkjurnar hafa einnig patríarka: 
*Koptiska rétttrúnaðarkirkjan: Páfinn og patríarkinn í Alexandríu
*Syriska rétttrúnaðarkirkjan: Patríarkinn í Antiokíu
*Armeníska postulakirkjan: fjórir patríarkar
*Indverska rétttrúnaðarkirkjan: katholikos-patríarki austursins
*Eþíópíska rétttrúnaðarkirkjan: Patríarkinn yfir Eþíópíu
*Eritreanska rétttrúnaðarkirkjan: Patríarkinn yfir Eritreu
Nestoríönsku kirkjurnar hafa patríarka í Jerúsalem og Katholikos Patríark í Babýlon (Bagdad).

## Tengt efni
*Biskup
*Páfi

## Tenglar
*Patriarch and Patriarchate, frá New Advent
*Catholic Patriarchs frá Giga-Catholic Information 
*http://www.hostkingdom.net/orthodox.html
Googol

**Googol** er heiti tölunnar 10.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000.000 sem má einnig tákna sem 10100.

Heiti leitarvélarinnar Google má rekja til þess að einhver stafaði googol rangt. En upphaflega hugmyndin var að kalla leitarvélina googolplex sem er heiti tölunnar 1010100

## Heimildaskrá
* Uppruni heitis Google leitarvélarinnar
Einar Már Sigurðarson

**Einar Már Sigurðarson** (f. 29. október 1951 í Reykjavík) er fyrrverandi alþingismaður Samfylkingarinnar fyrir Norðausturkjördæmi. Foreldrar hans eru Sigurður Guðgeirsson og Guðrún R. Einarsdóttir. Einar Már er giftur Helgu Magneu Steinsson og eiga þau fimm börn: Heiðrún Helga (1971), Jóhann Már (1972), Karl Már (1977), Einar Torfi (1980), Sigurður Steinn (1990). Einar lauk stúdentsprófi 1971, kennaraprófi 1979 og prófi í náms- og starfsráðgjöf 1994. Hann hefur starfað sem kennari, skólastjóri og skólameistari og verið forstöðumaður Skólaskrifstofu Austurlands. Hann sat á Alþingi á árunum 1999-2009.
Kristján L. Möller

**Kristján Lúðvík Möller** (f. 26. júní 1953 á Siglufirði) er fyrrverandi samgöngu- og sveitarstjórnarráðherra. Hann var alþingismaður Samfylkingarinnar frá 1999-2016. Fyrsta kjörtímabilið sat hann á þingi fyrir Norðurland vestra en frá 2003-2016 fyrir Norðausturkjördæmi. Foreldrar hans eru Helena Sigtryggsdóttir og Jóhann Georg Möller. Kristján er með iðnskólapróf 1971 og íþróttakennarapróf frá 1976. Hann hefur stundað kennslu og starfað að félags- og íþróttamálum.

Kristján var samgönguráðherra 2007-2010.

Kristján ákvað að gefa ekki kost á sér í Alþingiskosningunum 2016.

## Fjölskylda
Alma Möller, landlæknir og heilbrigðisráðherra, er systir Kristjáns.

## Tenglar

* Heimasíða Kristjáns 
* Alþingi - Æviágrip: Kristján L. Möller

## Tilvísanir
Maðurinn með gulltennurnar

***Maðurinn með gulltennurnar*** er unglingasaga eftir Henri Vernes og hluti af Bob Moran-sagnaflokknum.

## Söguþráður
Leyndardómsfullur og hættulegur njósnari er kominn til Lundúna. Hann gengur undir mörgum nöfnum, en menn kannast einkum við eitt þeirra, en það er: Maðurinn með gulltennurnar. Hvaða erindi myndi hann eiga til Englands? Brezka leyniþjónustan veit ekkert. Hún er samt ákveðin í að taka til starfa og fær frá Washington upplýsingar um, að þetta sé gamall fjandmaður samveldisins. Þá er það ráð tekið, að leita til Bob Morans yfirforingja, sem þekkir þennan náunga og háttalag hans betur en nokkur annar, enda hafði hann kynnzt honum þó nokkuð. Og þarna er nú Bob kominn í harðvítuga baráttu við hinn gamla þrjót og mótstöðumann sinn, Ramon Orgonetz, öðru nafni Arthur Greenstreet eða manninn með gulltennurnar. Í Lundúnaþokunni og dimmviðrinu á Suðureyjum þarf nú Bob Moran að berjast við heilan her af skuggum. En það eru skuggar, sem kunna að berja frá sér á hinn grimmilegasta hátt undir forystu Ramons Orgonetzar. Heppnast Bob að vinna bug á þessu illþýði? Bob lætur sér ekki allt fyrir brjósti brenna. En Orgonetz er nú líka maður, sem býr yfir mörgu harðsnúnu og vel skipulögðu illræðinu.

## Aðalpersónur
Bob Moran, Bill Balantine, Sir Archibald Baywater, Roman Orgonetz (Artúr Greenstreet), Son Sao, Fan Lí, Ludmilla Suei, Mína Leutner

## Sögusvið
London, Englandi - Stara, Suðureyjum

## Bókfræði
* Titill: Maðurinn með gulltennurnar
* Undirtitill: Æsispennandi drengjasaga um afreksverk hetjunnar Bob Moran
* Á frummáli: L'homme aux dents d'or
* Upprunalegur útgefandi: Gérard & Co.
* Fyrst útgefið: 1960
* Höfundur: Henri Vernes
* Þýðandi: Magnús Jochumsson
* Útgefandi: Prentsmiðjan Leiftur Hf.
* Útgáfuár: 1965
Arnbjörg Sveinsdóttir

**Arnbjörg Sveinsdóttir** (f. 18. febrúar 1956 í Reykjavík) var þingflokksformaður Sjálfstæðisflokksins 2005-2009 og alþingismaður fyrir Sjálfstæðisflokkinn í Norðausturkjördæmi 2004 - 2009. Arnbjörg átti áður sæti á Alþingi fyrir Sjálfstæðisflokkinn í Austfjarðakjördæmi 1995 - 2003. Foreldrar hennar eru Guðrún Björnsdóttir og Sveinn Már Guðmundsson. Maður hennar er Garðar Rúnar Sigurgeirsson og eiga þau tvö börn.

Arnbjörg lauk stúdentsprófi árið 1976 og stundaði laganám við Háskóla Íslands á árunum 1980-1982. Hún sat í bæjarstjórn Seyðisfjarðar 1986-1998 og var forseti bæjarstjórnar 1994-1996. Hún sat í stjórn Samtaka sveitarfélaga á Austurlandi, formaður árin 1991-1992 og var á sama tíma formaður landshlutasamtaka sveitarfélaga. 

Fyrir þingmennsku vann Arnbjörg við skrifstofustörf hjá Fiskvinnslunni hf. og Gullbergi hf. 1983-1990 og var skrifstofu- og fjármálastjóri Fiskiðjunnar Dvergasteins hf. 1990-1995.
Krímstríðið

**Krímstríðið** var stríð sem var háð á árunum 1853—1856 (október 1853 til febrúar 1856). Þar höfðu Ottómanveldið, Bretar, Sardiníumenn og Frakkar gert með sér bandalag gegn útþenslu Rússa við Svartahaf. Mest var barist á Krímskaganum, en einnig í Búlgaríu, Rúmeníu, við Eystrasalt og í Tyrklandi. Oft er talað um Krímstríðið sem fyrsta nútímastríðið og talið að þar hafi ýmsar nýstárlegar tækninýjungar í stríðsrekstri fyrst verið prófaðar.

Eftir stríðið varð Balkanskaginn þrætuepli og síðan þá hefur órói endurtekið einkennt svæðið. Á meðan á stríðinu stóð vann breska hjúkrunarkonan Florence Nightingale á vígstöðvunum við hjúkrun særðra. Dró þá úr dánartíðni meðal særðra manna og hlaut hún góðan orðstír af. Nokkrum árum eftir lok stríðsins, árið 1861, aflétti Alexander II. Rússakeisari bændaánauð í Rússlandi, iðnaður jókst og samgöngur voru bættar. Ríkisstjórn Rússlands herti þó aftur tökin eftir að keisarinn var myrtur árið 1881.

## Tengt efni
* Árás léttsveitarinnar
* Orrustan við Balaclava
Pilsnerfylgi

**Pilsnerfylgi** er það nefnt óformlega þegar fylgi stjórnmálaflokks er á milli 2-3 prósenta, eða álíka og áfengisstyrkleiki pilsners sem er um 2,25%.
Helgi og hljóðfæraleikararnir

**Helgi og Hljóðfæraleikararnir** ('H&H') er hljómsveit úr Eyjafjarðarsveit. Upphaf sveitarinnar má rekja til ársins 1987 þegar að elstu meðlimir hennar voru á lokaárum grunnskólaferils síns. Stofnmeðlimir sveitarinnar voru Helgi Þórsson söngvari, Brynjólfur Brynjólfsson gítarleikari, Atli Rúnarsson trommuleikari og Bergsveinn Þórsson bassaleikari. Þeir eru allir enn meðlimir hljómsveitarinnar.  

Árið 1991 gaf hljómsveitin út rokkóperuna Landnám sem tekin var upp á einu bretti, þ.e. í einni töku. Á henni mátti heyra leikið á blokkflautu í bland við hefðbundnari rokkhljóðfæri. Sú útgáfa var þó að sögn meðlima einungis undirbúningur fyrir breiðskífu sem kom út á árið 1993 og var samnefnd hljómsveitinni. Í dagblaðinu Degi var platan valin ein af tíu bestu plötunum árið 1993. Stuttu eftir útgáfu hennar fór hljómsveitin í pásu, en spilaði af og til á tónleikum.

Eftir að hafa starfað sundurslitið í rúm fjögur ár kom hljómsveitin saman á ný árið 1997. Rafmagnshljóðfærin voru lögð til hliðar um tíma í staðinn fyrir akústísk hljóðfæri, kassagítara, kontrabassa o.fl. Bættust þá Kristín Þóra Haraldsdóttir fiðluleikari og Gunnur Ýr Stefánsdóttir flautuleikari í hópinn. Hjálmar Brynjólfsson bættist svo við ári síðar á slagverk og harmonikku. Hóf hljómsveitin að leika ótt og títt á tónleikum um land allt. Stuttu eftir endurfundi hljómsveitarinnar gaf hún út disk sem nefndist *Endanleg hamingja.* 

Hljómsveitin hefur verið virk við plötuútgáfur og tónleikahald æ síðan.

## Útgáfur og verkefni
* 1991 - Landnám (rokkópera/söngleikur)
* 1993 - Helgi og hljóðfæraleikararnir
* 1998 - Endanleg hamingja
* 1999 - Bréf til Stínu
* 2000 - Launblót í 1000 ár
* 2001 - Græni fuglinn (smáskífa)
* 2002 - Til Afríku
*2002 - Rökkuróperan - Vaxandi áhyggjur séra Sigríðar af hnignandi siðferði alþýðunnar (rokkópera/söngleikur)
* 2003 - Týnda platan
* 2003 - Ég veit hvað þú gerðir síðustu jól 
*2004 - Meira helvíti
* 2007 - Veislan á Grund
*2009 - Vínland (rokkópera/söngleikur)
* 2011 - Nakti apinn
* 2016 - Bæ hæli

## Ítarefni
* Vefsíða Helga og hljóðfæraleikaranna 

## Tenglar

* Efni um Helga og hljóðfæraleikarana á Glatkistunni
Hermenn Gula skuggans

***Hermenn Gula skuggans*** er unglingasaga eftir Henri Vernes.

## Söguþráður
Hverjir eru þessir óhugnanlegu hermenn Gula Skuggans, sem láta sér hvorki bregða við sár né bana og att er út í ófrið við alla veröldi, og helst er útlit fyrir, að þeir í grimmdaræði sínu ætli að gereyða öllu kviku? Það er í ís og helkulda Norðuríshafsins, að Bob Moran og vinur hans Bill Ballantine upptötva hið ótrúlega upphaf þessara undravera, eins konar gervimanna, sem Guli skugginn er farinn að framleiða eins og á færibandi. Þetta eru leikföng hans, sem ætla er það göfuga hlutverk að útrýma með öllu vestrænni menningu og þar 
með gersigra heiminn. En Bob þekkir Gula skuggann og vélræði hans, og veit að nú er sá máttugi herra Ming farinn að leika sér á ný. 

## Aðalpersónur
Bob Moran, Bill Balantine, Sir Archibald Baywater, Herra Ming (Guli skugginn), Tanía Orloff, Lingli

## Sögusvið
London, England - Danaeyja, Vestur-Svalbarði

## Bókfræði
* Titill: Hermenn Gula skuggans
* Undirtitill: Drengjasaga um afrek hetjunnar Bob Moran
* Á frummáli: Les guerriers de l'Ombre Jaune
* Upprunalegur útgefandi: Gérard & Co.
* Fyrst útgefið: 1965
* Höfundur: Henri Vernes
* Þýðandi: Magnús Jochumsson
* Útgefandi: Prentsmiðjan Leiftur Hf.
* Útgáfuár: 1974